Unionin yleisen tuomioistuimen tuomio 1.9.2021 – Sony Interactive Entertainment Europe v. EUIPO – Wong (GT RACING)
(Asia T-463/20)1
(EU-tavaramerkki – Väitemenettely – Hakemus EU-sanamerkiksi GT RACING – Aikaisempi EU-kuviomerkki, joka muodostuu pysty- ja vaakasuorista paksuista aaltoviivoista – Aikaisempi EU-sanamerkki GT – Suhteellinen hylkäysperuste – Asetuksen (EY) N:o 207/2009 8 artiklan 1 kohdan b alakohta (josta on tullut asetuksen (EU) 2017/1001 8 artiklan 1 kohdan b alakohta) – Aikaisemmat kansalliset tavaramerkit, joita ei ole rekisteröity – Asetuksen N:o 207/2009 8 artiklan 4 kohta (josta on tullut asetuksen 2017/1001 8 artiklan 4 kohta) – Common law -perusteinen merkkioikeuden loukkaamista koskeva kanne (action for passing off) – Harhaanjohtavan esitystavan puuttuminen – Sellainen käyttö liike-elämässä, joka ei ole vain paikallista – Sopimus Yhdistyneen kuningaskunnan eroamisesta unionista ja Euratomista)
Oikeudenkäyntikieli: englanti
Asianosaiset
Kantaja: Sony Interactive Entertainment Europe Ltd (Lontoo, Yhdistynyt kuningaskunta) (edustajat: S. Malynicz, QC, ja asianajaja M. Maier)
Vastaaja: Euroopan unionin teollisoikeuksien virasto (EUIPO) (asiamiehet: H. O’Neill ja V. Ruzek)
Muu osapuoli EUIPO:n valituslautakunnassa: Wai Leong Wong (Glasgow, Yhdistynyt kuningaskunta)
Oikeudenkäynnin kohde
Kanne EUIPO:n neljännen valituslautakunnan 8.5.2020 tekemästä päätöksestä (asia R 1612/2019-4), joka koskee Sony Interactive Entertainment Europen ja Wongin välistä väitemenettelyä.
Tuomiolauselma
Kanne hylätään.
Sony Interactive Entertainment Europe Ltd vastaa omista oikeudenkäyntikuluistaan, ja se velvoitetaan korvaamaan Euroopan unionin teollisoikeuksien viraston (EUIPO) kulut.
____________
1     EUVL C 313, 21.9.2020.